text: Han er Danmarks bedste kok 
  23 februar 2015 kl. 05.52
  Lasse Starup Petersen fra restaurant Ti Trin Ned i Fredericia har vundet danmarksmesterskaberne for kokke.
  Lasse Starup Petersen er en glad mand.
  - Det er fedt, jeg er i en glædesrus. Det er mega rart, og jeg troede ikke på det selv, men jeg gav den gas og gjorde det bedste, jeg kunne.
  - Det var min dessert, der adskilte mig. Jeg tror slet ikke dommerne, havde smagt den type før. Duften fra solbær er fantastisk, og det baserede jeg min dessert på, så smagen kom med, siger Lasse Starup Petersen.
  Han brugte grenene fra en solbærbusk til at lave sorbet på.
  Også en anden kok fra Syd- og Sønderjylland er blandt landets bedste: Rasmus Munk fra Tree Top Munkebjerg Hotel i Vejle fik en 3. plads ved mesterskabet.
  